《苏幕遮 述怀》
金朝·王处一

我风狂，真九百。豁荡乾坤，爽气犹嫌窄。大道通融非有隔。地静犹清，寸步轻轻蓦。晚云收，秋月白。万象参罗，灿灿流清色。休道东牟无羽客。妙用玄机，得得真常得。

作者简介：（1142—1217）金宁海东牟（今山东乳山）人，道士，字玉阳，号全阳子，一说号华阳子。从王重阳学道，修真于昆崳山烟霞洞。人称“跌脚仙人”。章宗承安中，曾被召见。元世祖时赠玉阳体元广度真人。